PMIndiaData/PMIndiaSum huggingface dataset:
ప్రధాన మంత్రి శ్రీ నరేంద్ర మోదీ తో భేటీ అయిన ఒమన్ విదేశీ వ్యవహారాల శాఖ మంత్రి శ్రీ యూసుఫ్ బిన్ అలావి బిన్ అబ్దుల్లా

ప్రధాన మంత్రి శ్రీ నరేంద్ర మోదీ తో ఒమన్ విదేశీ వ్యవహారాల శాఖ మంత్రి శ్రీ యూసుఫ్ బిన్ అలావి బిన్ అబ్దుల్లా ఈ రోజు సమావేశమయ్యారు. భారతదేశం, ఒమన్ లు వేరు వేరు రంగాలలో సాధిస్తున్న పురోగతితో పాటు ఇరు దేశాల మధ్య నెలకొన్న సన్నిహిత సంబంధాలపై ప్రధాన మంత్రి, శ్రీ యూసుఫ్ బిన్ అలావి బిన్ అబ్దుల్లా లు తమ అభిప్రాయాలను ఈ సందర్భంగా వ్యక్తం చేసుకొన్నారు. గౌరవనీయులైన రాజు సుల్తాన్ ఖబూస్ బిన్ అల్ సైద్ తరపున ప్రధాన మంత్రికి శ్రీ యూసుఫ్ బిన్ అలావి బిన్ అబ్దుల్లా అభినందనలు తెలియజేశారు. ప్రధాన మంత్రి కూడా తన వంతుగా రాజు గారికి అభినందనలు తెలియజేశారు.
హ‌జీరాలో ప‌ర్య‌టించ‌నున్న ప్ర‌ధాన‌మంత్రి శ్రీ న‌రేంద్ర‌మోదీ

ప్ర‌ధాన‌మంత్రి శ్రీ న‌రేంద్ర‌మోదీ జ‌న‌వ‌రి 19వ తేదీన సూర‌త్ లోని హ‌జీరా సంద‌ర్శించ‌నున్నారు. హ‌జీరాలో ఆయన ఎల్ అండ్ టి ఆర్మ‌ర్డ్ సిస్ట‌మ్స్ కాంప్లెక్స్ ను సంద‌ర్శించి దాన్ని జాతికి అంకితం చేసినందుకు గుర్తుగా ఒక ఫ‌ల‌కాన్ని ఆవిష్క‌రిస్తారు. అలాగే న‌వ‌సారిలో నిరాలీ కేన్స‌ర్ ఆస్ప‌త్రికి శంకుస్థాపన చేస్తారు. అత్యాధునిక వ‌స‌తుల‌తో ఏర్పాటు చేస్తున్న ఈ కేన్స‌ర్ ఆస్ప‌త్రి న‌వ‌సారిలోనే స‌మ‌గ్ర సేవ‌లందించగల కేన్స‌ర్ ఆస్ప‌త్రి. ద‌క్షిణ గుజ‌రాత్, స‌మీపంలోని రాష్ర్టాల కేన్స‌ర్ రోగుల‌కు ఇది ప్ర‌యోజ‌న‌క‌రంగా ఉంటుంది. ప్ర‌ధాన‌మంత్రి మూడు రోజుల పాటు గుజ‌రాత్ లో ప‌ర్య‌టిస్తున్నారు, శ‌నివారం ఆయన ప‌ర్యటన చివ‌రి రోజు. తొలి రోజు ప‌ర్య‌ట‌న‌లో ఆయన గాంధీన‌గ‌ర్ లో వైబ్రంట్ గుజ‌రాత్ ట్రేడ్ షోను ప్రారంభించారు. అలాగే అహ్మ‌దాబాద్ లో స‌ర్దార్ వ‌ల్ల‌భ్ భాయ్ ప‌టేల్ ఇన్ స్టిట్యూట్ ఆఫ్ మెడిక‌ల్ సైన్సెస్ అండ్ రీసెర్చ్, అహ్మ‌దాబాద్ షాపింగ్ ఫెస్టివ‌ల్ రెండింటినీ ప్రారంభిస్తారు. అలాగే గాంధీన‌గ‌ర్ లోని మ‌హాత్మా మందిర్ ఎగ్జిబిష‌న్ క‌మ్ క‌న్వెన్ష‌న్ సెంట‌ర్ లో 9వ వైబ్రంట్ గుజ‌రాత్ స‌ద‌స్సును కూడా ప్రారంభిస్తారు.
టిఎస్ఆర్ సుబ్ర‌మ‌ణియ‌న్ మృతికి సంతాపం తెలిపిన ప్ర‌ధాన మంత్రి

పూర్వ ప్ర‌భుత్వోద్యోగి శ్రీ టి.ఎస్.ఆర్. సుబ్ర‌మ‌ణియ‌న్ మృతి ప‌ట్ల ప్ర‌ధాన మంత్రి శ్రీ న‌రేంద్ర మోదీ విచారం వెలిబుచ్చారు; ఈ సంద‌ర్భంగా త‌న సంతాపాన్ని సైతం ఆయన వ్యక్తంచేశారు. ‘‘శ్రీ టి.ఎస్.ఆర్. సుబ్ర‌మ‌ణియ‌న్ ఒక శ్రేష్ఠ ప్ర‌భుత్వోద్యోగిగా త‌న‌కంటూ పేరు తెచ్చుకొన్నారు. అలాగే, త‌న ఫ‌ల‌ప్ర‌ద‌మైన ర‌చ‌న‌ల‌తో మ‌రియు ముఖ్య‌ సార్వ‌జ‌నిక ఉద్య‌మాల‌లో ప్ర‌మేయంతో ఒక ముద్ర వేశారు కూడాను. ఆయ‌న మరణం విచార‌క‌రం. ఆయ‌న కుటుంబ స‌భ్యుల‌ మ‌రియు మిత్రుల‌ శోకం నేను కూడా పాలుపంచుకొంటున్నాను. ఆయన ఆత్మకు శాంతి చేకూరాలని ఆ ఈశ్వరుడిని ప్రార్థిస్తున్నాను’’ అని ప్ర‌ధాన మంత్రి తన సందేశంలో పేర్కొన్నారు.
సెప్టెంబర్ 30 న సిఐపిఇటి: ఇన్ స్టిట్యూట్ ఆఫ్ పెట్రోకెమికల్స్ టెక్నాలజీ, జ‌య్‌ పుర్ ను ప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2021 సెప్టెంబర్ 30న ఉదయం 11 గంటల కు వీడియో కాన్ఫరెన్స్ మాధ్యమం ద్వారా సిపెట్ (సిఐపిఇటి): ఇన్ స్టిట్యూట్ ఆఫ్ పెట్రోకెమికల్స్ టెక్నాలజీ,జ‌య్‌ పుర్ ను ప్రారంభించి, రాజస్థాన్ లోనే బాంస్ వాడా, సిరోహీ, హనుమాన్ గఢ్, ఇంకా దౌసా జిల్లాల లో నాలుగు కొత్త వైద్య కళాశాల లకు శంకుస్థాపన చేయనున్నారు. ‘‘జిల్లా/రెఫరల్ హాస్పిటల్స్ కు అనుబంధం గా ఉండే కొత్త మెడికల్ కాలేజీల ను ఏర్పాటు చేయడం’’ కోసం ఉద్దేశించిన కేంద్ర ప్రాయోజిత పథకం లో భాగం గా ఈ వైద్య కళాశాలల ను మంజూరు చేయడమైంది. వైద్య కళాశాలలను ఏర్పాటు చేయడం లో వెనుకబడిన జిల్లాల కు, ఆకాంక్షభరిత జిల్లాల కు ప్రాధాన్యాన్ని ఇవ్వడం జరుగుతోంది. ఈ పథకం లో మూడు దశల లో దేశవ్యాప్తం గా 157 నూతన వైద్య కళాశాలలకు ఆమోదం తెలపడమైంది. సిపెట్ ను గురించి రాజస్థాన్ ప్రభుత్వం, కేంద్ర ప్రభుత్వం కలసి సిపెట్: ఇన్ స్టిట్యూట్ ఆఫ్ పెట్రోకెమికల్స్ టెక్నాలజీ, జయ్ పుర్ ను ఏర్పాటు చేశాయి. ఈ కళాశాల స్వయం సంవృద్ధియుతమైంది. అంతేకాదు, పెట్రో కెమికల్ ఇండస్ట్రీస్ అవసరాల ను, పెట్రో కెమికల్ ఇండస్ట్రీస్ తో సంబంధం గల పరిశ్రమ ల అవసరాల ను తీర్చడం కోసమే ఇది అంకితం అయింది. యువతీ యువకులు చేయి తిరిగిన సాంకేతిక వృత్తి నిపుణులు గా మారేందుకు వారికి తగిన విద్య ను ఈ సంస్థ బోధిస్తుంది. కేంద్ర మంత్రి శ్రీ మన్ సుఖ్ మాండవియా తో పాటు రాజస్థాన్ ముఖ్యమంత్రి శ్రీ అశోక్ గహ్ లోత్ కూడా ఈ సందర్భం లో పాలుపంచుకోనున్నారు.
పార్లమెంట్ బడ్జెట్ సమావేశాల కన్నా ముందు ప్ర‌ధాన మంత్రి ప్రకటన పాఠ

పార్లమెంట్ 2017 సంవత్సర బడ్జెట్ సమావేశాలు ఈ రోజు నుండి ఆరంభం అవుతున్నాయి. ఈ సమావేశాలలో భాగంగా పార్లమెంట్ ను ఉద్దేశించి రాష్ట్రపతి ప్రసంగం, బడ్జెట్ సమర్పణ లతో పాటు అనేక అంశాలపైన సమగ్ర చర్చ చోటు చేసుకోనున్నాయి. ఇటీవలి కాలంలో రాజకీయ పక్షాలతో విడివిడిగా, సమష్టిగా చర్చలు జరిగాయి. విశాల ప్రజాహితాన్ని దృష్టిలో పెట్టుకొని ఈ సమావేశాలను నిర్మాణాత్మకమైన చర్చ కోసం వినియోగించుకోవాలి. అదే తరుణంలో, బడ్జెట్ పైన క్షుణ్ణమైన చర్చ జరగాలి. మొట్టమొదటిసారిగా, కేంద్ర బడ్జెటును ఫిబ్రవరి 1వ తేదీ నాడు ప్రవేశపెట్టడం జరుగుతోంది. ఇంతకు ముందు కేంద్ర బడ్జెటును సాయంత్రం పూట 5 గంటలకు సమర్పించే వారు. అటల్ బిహారీ వాజ్ పేయి ప్రభుత్వం అధికారంలోకి వచ్చిన తరువాత బడ్జెట్ ను సమర్పించే సమయాన్ని ఉదయం పూటకు మార్చడమైంది; బడ్జెటును పార్లమెంట్ సమావేశాలు మొదలైన వెంటనే సమర్పించారు. మరొక కొత్త సంప్రదాయం కూడా ఈ రోజు నుండి అమలులోకి వస్తోంది. ఒక నెల ముందే బడ్జెట్ ను సమర్పిస్తున్నారు; అంతే కాకుండా, రైల్ బడ్జెటు ఇప్పుడు కేంద్ర బడ్జెటులో ఒక భాగమైంది. ఈ అంశంపై పార్లమెంట్ లో విస్తృత‌మైన‌ చర్చ జరగవచ్చు; అలాగే, ఈ నిర్ణయం నుండి అందే లాభాలు రానున్న రోజులలో కనిపించగలవు. అన్ని రాజకీయ పక్షాలు విశాల జనహితాన్ని ఆశించి, పార్లమెంట్ లో ఆరోగ్యకరమైన చర్చ జరగడంలో చేతులు కలుపుతాయన్న ఆశాభావంతో నేనున్నాను.
కర్తవ్యపథ్ లో ఏస్ట్రో నైట్  స్కై ని నిర్వహించిన నేశనల్ సైన్స్ సెంటర్ దిల్లీ ప్రయాసలను మెచ్చుకొన్న ప్రధాన మంత్రి

కర్తవ్యపథ్ లో ఏస్ట్రో నైట్ స్కై ని నిర్వహించిన నేశనల్ సైన్స్ సెంటర్ దిల్లీ యొక్క ప్రయాస ను ప్రధాన మంత్రి శ్రీ నరేంద్ర మోదీ మెచ్చుకొన్నారు. నేశనల్ సైన్స్ సెంటర్ దిల్లీ చేసిన ఒక ట్వీట్ కు ప్రధాన మంత్రి ప్రతిస్పందిస్తూ – ‘‘మన యువతీయువకుల లో అంతరిక్షం పట్ల మరియు అంతరిక్ష అధ్యయనం పట్ల కుతూహలాన్ని రగిలింప చేసేందుకు గాను జరిగిన ఆసక్తిదాయకమైనటువంటి ప్రయత్నం ఇది.’’ అని పేర్కొన్నారు.
భారతదేశంలోనే అత్యంత పొడవాటి వంతెనను అస్సామ్ లో ప్రారంభించిన ప్రధాన మంత్రి శ్రీ నరేంద్ర మోదీ; ఢోలా లో బహిరంగ సభను ఉద్దేశించి ప్రసంగించిన శ్రీ మోదీ

ప్రధాన మంత్రి శ్రీ నరేంద్ర మోదీ భారతదేశంలోనే అత్యంత పొడవాటి వంతెన అయిన ఢోలా- సాదియా నదీ వంతెనను ఈ రోజు ప్రారంభించారు. ఈ వంతెన అస్సామ్ లో బ్రహ్మపుత్ర నది పైన నిర్మితమైంది. దీని పొడవు 9.15 కిలోమీటర్లు. శ్రీ మోదీ ప్రధాన మంత్రిగా పదవీబాధ్యతలను స్వీకరించి మూడు సంవత్సరాలు పూర్తి అయిన సందర్భంలో ఇదే ఆయన పాల్గొన్న తొలి కార్యక్రమం. ఈ నదీ వంతెన ప్రాజెక్టు అస్సామ్ కు, అరుణాచల్ ప్రదేశ్ కు మధ్య అనుసంధానాన్ని పెంపొందించడంతో పాటు ప్రయాణ సమయాన్ని గణనీయ స్థాయిలో తగ్గించగలుగుతుంది. నదీ వంతెన ప్రారంభసూచకంగా ఒక ఫలకాన్ని ఆవిష్కరించిన అనంతరం, ప్రధాన మంత్రి కొద్ది నిమిషాల పాటు వంతెనపై ప్రయాణించారు; ఆయన వంతెనపై నడిచి చూశారు కూడా. అనంతరం, ఢోలా లో ఓ బహిరంగ సభను ఉద్దేశించి ప్రధాన మంత్రి ప్రసంగించారు. వంతెన ప్రారంభంతో ఈ ప్రాంత ప్రజల దీర్ఘకాల నిరీక్షణ అంతమైందని ఆయన అన్నారు. అభివృద్ధి కోసం అవస్థాపన చాలా ముఖ్యమని, కేంద్ర ప్రభుత్వ ప్రయత్నమల్లా ప్రజల కలలను, ఆకాంక్షలను నెరవేర్చడమేనని ప్రధాన మంత్రి చెప్పారు. ఈ వంతెన అస్సామ్ కు, అరుణాచల్ ప్రదేశ్ కు మధ్య అనుసంధానాన్ని పెంచి, పెద్ద ఎత్తున ఆర్థిక అభివృద్ధికి ద్వారాన్ని తెరుస్తుందని కూడా ఆయన చెప్పారు. దేశంలోని తూర్పు మరియు ఈశాన్య ప్రాంతాలు భారీ ఆర్థిక పురోగతి సామర్థ్యాన్ని కలిగివున్నాయని, ఈ వంతెన ఈ విషయంలో కేంద్ర ప్రభుత్వ దార్శనికతలో కేవలం ఒక అంశం మాత్రమేనని ఆయన వివరించారు. సామాన్య ప్రజల జీవితాలలో ఒక సకారాత్మకమైనటువంటి మార్పును ఈ వంతెన తీసుకురాగలుగుతుందని ప్రధాన మంత్రి అన్నారు. నదీమార్గాలను అభివృద్ధి చేయడానికి సైతం కేంద్ర ప్రభుత్వం గొప్ప ప్రాధాన్యాన్నిస్తోందని ఆయన చెప్పారు. దేశంలోని ఈశాన్య ప్రాంతాలకు మరియు దేశంలోని ఇతర ప్రాంతాలకు మధ్య అనుసంధానాన్ని పెంచడమనేది కేంద్ర ప్రభుత్వ ప్రాథమ్యాలలో ఒకటని, ఈ విషయంలో పనులను అమిత వేగంతో చేపడుతున్నామని ప్రధాన మంత్రి తెలిపారు. ఈశాన్య ప్రాంతంలో చక్కటి అనుసంధానాన్ని సంతరించడం ఈ ప్రాంతాన్ని ఆగ్నేయ ఆసియా యొక్క ఆర్థిక వ్యవస్థతో ముడి వేయగలుగుతుందని కూడా ఆయన వివరించారు. ఈశాన్య భారతదేశపు పర్యటక రంగానికి ఉన్న విస్తృత‌మైన‌టువంటి శక్తిని గురించి కూడా ప్రధాన మంత్రి తన ప్రసంగంలో ప్రస్తావించారు. ఢోలా- సాదియా నదీవంతెనకు గొప్ప సంగీతకారుడు, గేయ రచయిత, కవి శ్రీ భూపేన్ హజారికా పేరును పెట్టాలని కేంద్ర ప్రభుత్వం నిర్ణయించిందని ప్రధాన మంత్రి వెల్లడించారు.
స్వీడన్ ప్రధానమంత్రితో ప్రధాని శ్రీ నరేంద్ర మోదీ టెలిఫోన్ సంభాషణ

స్వీడన్ ప్రధానమంత్రి మాన్యులు స్టీఫన్ లోఫ్వెన్ తో ప్రధానమంత్రి శ్రీ నరేంద్ర మోదీ మంగళవారం టెలిఫోన్ లో సంభాషించారు. ప్రస్తుతం విశ్వ మహమ్మారి కోవిడ్ -19 మానవాళిని పట్టి పీడిస్తున్న నేపధ్యంలో తమతమ దేశాలలో కోవిడ్ వ్యాప్తిని నియంత్రించడానికి తీసుకుంటున్న చర్యలు, ఆరోగ్యం, ఆర్ధికరంగంపై దాని ప్రభావం గురించి ఇద్దరు నాయకులు చర్చించారు. కోవిడ్ -19పై జరుగుతున్నపరిశోధనల్లో ఇండియా, స్వీడన్ దేశాల పరిశోధకులు, శాస్త్రజ్ఞుల మధ్య సమన్వయము, డేటాను పంచుకోవడం ప్రపంచదేశాలు జరుపుతున్న ప్రయత్నాలకు తోడ్పడగలదని ఇరువురు నాయకులుఅంగీకరించారు. విమాన ప్రయాణాలపై ఆంక్షలు ఉన్న ప్రస్తుత తరుణంలో చిక్కుబడి పోయిన తమ పౌరులను పంపడానికి అవసరమైన వెసులుబాటును కల్పించేందుకు ఇద్దరు నాయకులు పరస్పరం హామీ ఇచ్చారు. కోవిడ్ -19ను ఎదుర్కొనేందుకు అవసరమైన వైద్య సరఫరాలు లభ్యమయ్యేలా చూసేందుకు అధికారుల మధ్య పరస్పర సంప్రదింపులు జరపాలని కూడా వారు అంగీకరించారు.
ప‌ర్య‌ట‌న రంగం లో స‌హ‌కారాన్ని బ‌లోపేతం చేయడాని కి ఫిన్‌లాండ్ కు మ‌రియు భార‌త‌దేశాని కి మ‌ధ్య ఎంఒయు కు ఆమోదం తెలిపిన మంత్రిమండ‌లి

ప‌ర్య‌ట‌న రంగం లో స‌హ‌కారాన్ని బ‌లోపేతం చేయడం కోసం ఫిన్ లాండ్ కు మ‌రియు భార‌త‌దేశాని కి మ‌ధ్య ఓ అవ‌గాహ‌నపూర్వ‌క ఒప్పందాని కి (ఎంఒయు కు) ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివ‌ర్గం ఆమోదం తెలిపింది. లాభాలు: ఈ అవ‌గాహ‌నపూర్వ‌క ఒప్పంద ప‌త్రం యొక్క ప్ర‌ధానోద్దేశ్యాలు ఈ క్రింది విధం గా ఉన్నాయి: • ప‌ర్య‌ట‌న రంగం లో ద్వైపాక్షిక స‌హ‌కారాన్ని ప్రోత్స‌హించ‌డం కోసం మ‌రియు వర్ధిల్లేటట్టు చూడడం కోసం స‌మన్వయ పూర్వ‌క‌ సంబంధాల ప్రాతిప‌దిక ను ఏర్పాటు చేయ‌డం; • ప‌ర్య‌ట‌న రంగాని కి సంబంధించిన స‌మాచారం, పరిచయాలు, ప్రావీణ్య‌ం వగైరా అంశాల ను ఒక పక్షాని (దేశాని)కి మ‌రొక పక్షం (దేశం) వెల్ల‌డించడం; • ప‌ర్య‌ట‌న విధానాన్ని రూపొందించ‌డం, అమ‌లు చేయ‌డం మ‌రియు అభివృద్ధి ప‌ర‌చ‌డం లో ప్ర‌మాణాల ను వికసింపచేయడానికి సంబంధించినటువంటి అనుభ‌వాల ను గుర్తించే సదుపాయం మరియు వాటి ని ఒక ప‌క్షాని కి మ‌రొక ప‌క్షం వెల్ల‌డించ‌డం; • కంపెనీ లు మ‌రియు సంస్థ ల మ‌ధ్య సంయుక్త ప‌థ‌కాలు మ‌రియు భాగ‌స్వామ్యాల గుర్తింపున కు, విస్త‌ర‌ణ కు మార్గాన్ని సుగ‌మం చేయ‌డం. దీని కోసం ఆయా బృందాల రాక‌ పోక‌ లు, బృందాల మ‌ధ్య స‌మావేశాలు, కార్య‌శాల‌ లు, స‌ద‌స్సుల స‌హ నిర్వ‌హ‌ణ ను అవ‌లంబించడం; • భార‌త‌దేశాని కి మ‌రియు ఫిన్‌లాండ్ కు చెందిన నిపుణుల కు అధ్య‌య‌నాత్మ‌క యాత్ర‌ల ను నిర్వ‌హించ‌డం ద్వారా ఉత్త‌మ అభ్యాసాల ను ఇచ్చి పుచ్చుకోవడం; • ఇరు ప‌క్షాల కు ఉమ్మ‌డి ప్ర‌యోజ‌నాలు ఇమిడి ఉండే అంశాల లో అంత‌ర్జాతీయ ఆర్థిక స‌హాయ సంస్థ‌ ల ప‌థ‌కాల లో పాలు పంచుకోవ‌డాన్ని ప్రోత్సహించనున్నారు.
లోసార్ పర్వదినం సందర్భంగా ప్రజలకు ప్రధాని శుభాకాంక్షలు

లోసార్‌ పర్వదినం నేపథ్యంలో ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. ఈ మేరకు ఒక ట్వీట్‌ ద్వారా పంపిన సందేశంలో: “హ్యాపీ లోసార్… మీ కందరికీ నా శుభాకాంక్షలు. నూతన సంవత్సర ఆరంభంతో లద్దాఖ్‌లో ఉత్సాహం పొంగిపొర్లుతోంది. ఈ కొత్త ఏడాదిలో ప్రతి ఒక్కరి జీవితంలోనూ సుఖసంతోషాలు వెల్లివెరియాలని, అందరూ ఆయురారోగ్యాలతో వర్ధిల్లాలని, అందరి కోరికలూ నెరవేరాలని ఆకాంక్షిస్తున్నాను” అని ప్రధానమంత్రి పేర్కొన్నారు.
జ్ఞాని జోగీంద‌ర్ సింగ్ వేదాంతి మృతికి ప్రధానమంత్రి సంతాపం

జ్ఞాని జోగీంద‌ర్ సింగ్ వేదాంతి కన్నుమూతపై ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ- ‘‘జ్ఞాని జోగీంద‌ర్ సింగ్ వేదాంతి గొప్ప పండితులేగాక ఎంతో వినయసంపన్నులు. నిస్వార్థ మానవ సేవకు ఆయన జీవితం ఒక నిదర్శనం. దయార్ద్ర, సామరస్యపూర్వక సమాజ నిర్మాణానికి ఆయనెంతో కృషి చేశారు. ఆయన తుదిశ్వాస విడవటం నాకెంతో వేదన కలిగిస్తోంది. ఈ విషాద సమయంలో ఆయన కుటుంబానికి, అభిమానులకు నా ప్రగాఢ సంతాపం తెలియజేస్తున్నాను’’ అని ప్రధాని పేర్కొన్నారు.
చండీగ‌ఢ్‌లో ప్ర‌భుత్వ‌ వ‌స్తు ప్ర‌ద‌ర్శ‌నశాల‌ను సంద‌ర్శించిన ప్ర‌ధాన‌ మంత్రి శ్రీ న‌రేంద్ర‌ మోదీ, ఫ్రాన్స్ అధ్య‌క్షుడు శ్రీ ఫ్రాంకోయిస్ హోలాండే

ప్ర‌ధాన‌ మంత్రి శ్రీ న‌రేంద్ర‌ మోదీ, భార‌త దేశంలో ఆధికారిక‌ ప‌ర్య‌ట‌న‌కు విచ్చేసిన‌ ఫ్రాన్స్ అధ్య‌క్షుడు శ్రీ ఫ్రాంకోయిస్ హోలాండేతో క‌ల‌సి త‌మ నిర్దిష్ట కార్య‌క్ర‌మాల‌లో భాగంగా ఈ రోజు చండీగ‌ఢ్‌లోని ప్ర‌భుత్వ‌ వ‌స్తు ప్ర‌ద‌ర్శ‌నశాల‌ మ‌రియు క‌ళా మందిరాన్ని సంద‌ర్శించారు. నేత‌లు ఇరువురూ హిమాల‌యా ప‌ర్వ‌త పాదాల‌ ప్రాంతంలో లభించిన పురావ‌స్తు అంశాల‌ ప్ర‌ద‌ర్శ‌నను తిల‌కించారు. ఇవి ‌సుమారు 2.6 మిలియ‌న్ సంవ‌త్స‌రాల కింద‌టి మాన‌వ కార్య‌క‌లాపాల‌కు సంబంధించినవిగా భావిస్తున్నారు. అంటే వీటిని బ‌హుశా మాన‌వ జాతికి చెందిన అత్యంత పురాత‌న అవ‌శేషాలుగా చెప్పుకోవ‌చ్చు. ఫ్రెంచ్ నేష‌న‌ల్ మ్యూజియ‌మ్ ఆఫ్ నేచుర‌ల్ హిస్ట‌రీ కి చెందిన జాతీయ వ‌స్తు ప్ర‌ద‌ర్శ‌నశాల‌ పూర్వ‌ చ‌రిత్ర విభాగం; చ‌ండీగ‌ఢ్‌లోని సొసైటీ ఆఫ్ ఆర్కియోలాజిక‌ల్‌ అండ్ ఆంత్రోపాలాజిక‌ల్ రిస‌ర్చ్, ఇండియా లు సంయుక్తంగా ఏడేళ్ళ‌ పాటు నిర్వ‌హించిన విస్తృత‌ ప‌రిశోధ‌నల ఫ‌లితంగా ఇవి ల‌భించాయి. ఈ రెండు సంస్థ‌ల మ‌ధ్య ఒప్పందం మేర‌కు ఈ ప‌రిశోధ‌న జ‌రిగింది. ఈ ప‌రిశోధ‌న‌లో భాగంగా చండీగ‌ఢ్ ప్రాంతానికి స‌మీపంలోని మాసోల్ వ‌ద్ద 50 ఎక‌రాల్లోని వివిధ ప్రాంతాల్లో నుంచి సుమారు 1500 శిలాజాల‌ను, 200 క్వా ర్ట్ జయిట్ ప‌నిముట్ల‌ను సేక‌రించారు. ఈ ప‌రిశోధ‌న ఫ‌లితాల‌ను వ్యా‌సాలుగా ద‌ పేలేవాల్ రివ్యూ లో ప్ర‌చురిస్తున్నారు. ఈ ఆవిష్క‌ర‌ణ‌ల‌లో పాలుపంచుకున్న‌ భార‌త్‌- ఫ్రాన్స్ బృందాన్ని ప్ర‌ధాన‌ మంత్రి శ్రీ న‌రేంద్ర‌ మోదీ, ఫ్రాన్స్ అధ్య‌క్షుడు శ్రీ ఫ్రాంకోయిస్ హోలాండే లు అభినందించారు. ఉభ‌య‌ దేశాల మ‌ధ్య దీర్ఘ‌కాలంగా విజ‌య‌వంతంగా కొన‌సాగుతున్న సాంస్కృతిక ‌సంబంధాలు, ఉమ్మ‌డి ‌సాంస్కృతిక వార‌స‌త్వాన్ని అన్వేషించ‌డం, ప‌రిర‌క్షించ‌డం, ప్రోత్స‌హించ‌డంలో నిల‌క‌డ‌గా ఉంటున్న ద్వైపాక్షిక‌ స‌మ‌న్వ‌యాల‌కు ఈ ప‌రిశోధ‌న‌లు స‌జీవ ఉదాహ‌ర‌ణ‌గా నిలుస్తున్నాయ‌న్నారు. ఇటువంటి ప‌రిశోధ‌నలు భ‌విష్య‌త్తులో మ‌రిన్ని సంయుక్త కార్య‌క్ర‌మాలు చేప‌ట్ట‌డానికి దోహ‌ద‌ప‌డతాయ‌న్న ఆశాభావాన్ని వారు వ్య‌క్తం చేశారు.
క‌ర్ణాట‌క‌ ప్ర‌జ‌ల‌కు రాష్ట్ర అవ‌త‌ర‌ణ దిన శుభాకాంక్ష‌లు తెలిపిన ప్ర‌ధాని

క‌ర్ణాట‌క రాష్ట్ర అవ‌త‌ర‌ణ దినోత్స‌వం సంద‌ర్భంగా ఆ రాష్ట్ర ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ” క‌ర్ణాట‌క రాష్ట్ర అవ‌త‌ర‌ణ దినోత్స‌వం సంద‌ర్భంగా రాష్ట్ర ప్ర‌జ‌ల‌కు నా హృద‌య పూర్వ‌క శుభాకాంక్ష‌లు. అభివృద్ధి బాట‌లో క‌ర్ణాట‌క మ‌రిన్ని ఉన్న‌త శిఖ‌రాలు అధిరోహించాల‌ని ఆకాంక్షిస్తున్నా ” అని ప్ర‌ధాని పేర్కొన్నారు.
ప్రపంచ సంస్కృతి సంగ‌మం ప్రారంభోత్సవ కార్యక్రమంలో ప్రధానమంత్రి ప్రసంగం

న్యూఢిల్లీలో జరిగిన ప్రపంచ సంస్కృతి సంగ‌మం ప్రారంభోత్సవ కార్యక్రమంలో భార‌త‌ ప్రధాన మంత్రి శ్రీ నరేంద్ర మోదీ ప్రసంగించారు. మానవాళికి సేవచేస్తున్న ఆర్ట్ ఆఫ్ లివింగ్ సంస్థ 35వ వార్షికోత్సవం సందర్భంగా ఈ కార్యక్రమాన్ని ఏర్పాటుచేశారు. ప్రపంచ సంస్కృతి సంగ‌మం కోసం ఢిల్లీకి విచ్చేసిన దేశ, విదేశీ ప్రతినిధులందరికి స్వాగతం ప‌లుకుతూ. 150కి పైగా దేశాల్లో ఆర్ట్ ఆఫ్ లివింగ్ ఫౌండేషన్ ద్వారా అద్భుతమైన కార్యక్రమాలు చేపడుతున్న శ్రీశ్రీ రవిశంకర్ ను ప్రధాన మంత్రి ఈ సందర్భంగా అభినందించారు. తన మంగోలియా పర్యటనలో ఆర్ట్ ఆఫ్ లివింగ్ ఫౌండేషన్ ఆధ్వర్యంలో ఏర్పాటుచేసిన కార్యక్రమాన్ని ఈ సంద‌ర్భంగా శ్రీ నరేంద్ర మోదీ గుర్తుచేసుకున్నారు. ప్రపంచానికి భారతదేశం చేయాల్సింది చాలా ఉందని.. ఇలా చేసేందుకు ముందుగా భారత సంస్కృతిని, దీని గొప్పతనాన్ని బాగా అర్థం చేసుకోవాల్సిన అవసరం ఉందన్నారు. ఆర్ట్ ఆఫ్ లివింగ్ ద్వారా ప్రపంచమంతా భారత్‌ను ప్రశంసిస్తోందన్నారు. ఆర్ట్ ఆఫ్ లివింగ్ గురించి మాట్లాడుతూ.. అనుకున్న లక్ష్యాలను చేరుకోవటం, కష్టాలను దాటి ముందుకెళ్లేందుకు కావాల్సిన పట్టుదలకోసం ఆర్ట్ ఆఫ్ లివింగ్ చాలా అవసరమని ప్రధాన మంత్రి తెలిపారు. ప్రధాని ప్రసంగానికి ముందు ప్రపంచ నలుమూలలనుంచి వచ్చిన విదేశీ ప్రతినిధులు మాట్లాడారు. పెద్దసంఖ్యలో కళాకారులు తమ కళళ‌ను ప్రదర్శించారు.
రాజస్థాన్   లోని కోటా లో జరిగిన రహదారి దుర్ఘటన లో ప్రాణనష్టం వాటిల్లడం పట్ల సంతాపాన్ని వ్యక్తం చేసిన ప్రధాన మంత్రి

రాజస్థాన్ లోని కోటా లో జరిగిన ఒక రహదారి దుర్ఘటన లో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. బాధితుల కు ‘ప్రధాన మంత్రి జాతీయ సహాయ నిధి’ (పిఎమ్ఎన్ఆర్ఎఫ్) నుంచి పరిహారాన్ని ఇవ్వడాని కి కూడా ప్రధాన మంత్రి ఆమోదం తెలిపారు. ప్రధాన మంత్రి కార్యాలయం (పిఎంఒ) ఒక ట్వీట్ లో – ‘‘రాజస్థాన్ లోని కోటా లో జరిగిన దుర్ఘటన అత్యంత దుఃఖదాయకం గా ఉంది. ప్రాణాల ను కోల్పోయిన వారి దగ్గరి బంధువుల కు నేను నా సంతాపాన్ని వ్యక్తం చేస్తున్నాను. ఈ అపార దుఃఖాన్ని భరించే శక్తి ని వారికి ఆ ఈశ్వరుడు ప్రదానం చేయు గాక: ప్రధాన మంత్రి ’’ ‘‘కోటా లో జరిగిన దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న , గాయపడ్డ వారికి 50,000 రూపాయల వంతు న ఇవ్వడం జరుగుతుంది: ప్రధాన మంత్రి’’ అని పేర్కొంది.
డబ్ల్యుటిఒలో భారతదేశం శాశ్వత మిశన్, సెంటర్ ఫార్ ట్రేడ్ అండ్ ఇన్వెస్ట్మెంట్ లా (ఇండియన్ ఇన్స్ టిట్యూట్ ఆఫ్ ఫారిన్ ట్రేడ్) మరియు సెంటర్ ఫార్ ట్రేడ్ఎండ్ ఇకోనామిక్ ఇంటిగ్రేశన్ (ది గ్రాడ్యుయేట్ ఇన్స్ టిట్యూట్, జెనీవా)ల మధ్య అవగాహన పూర్వక ఒప్పంద ప్రతాని కి ఆమోదం తెలిపిన మంత్రిమండలి

ప్రపంచ వ్యాపార సంస్థ (డబ్ల్యుటిఒ) లో భారతదేశం శాశ్వత మిశన్, ఇండియన్ ఇన్స్ టిట్యూట్ ఆఫ్ ఫారిన్ ట్రేడ్ కు చెందిన సెంటర్ ఫార్ ట్రేడ్ అండ్ ఇన్వెస్ట్ మెంట్ లా (సిటిఐఎల్) మరియు ది గ్రాడ్యుయేట్ ఇన్స్ టిట్యూట్, జెనీవా కు చెందిన సెంటర్ ఫార్ ట్రేడ్ ఎండ్ ఇకోనామిక్ ఇంటిగ్రేశన్(సిటిఇఐ) ల మధ్య ఒక అవగాహన పూర్వక ఒప్పంద పత్రం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రిమండలి ఆమోదాన్ని తెలిపింది. ప్రయోజనాలు: అంతర్జాతీయ వ్యాపారం మరియు పెట్టుబడి చట్టం తాలూకు రంగంలో సిటిఐఎల్, వాణిజ్య విభాగం ఉద్యోగులకు విలువైన విద్య, పరిశోధన సంబంధ అవకాశాల ను ఈ ఎమ్ఒయు కల్పించనుంది. దీనికి తోడు అంతర్జాతీయ వ్యాపారం తాలూకు సమకాలీన అంశాల లో డిఒసి అధికారుల కు, సిటిఐఎల్ పరిశోధకులకు అవగాహన ను పెంపొందించడం కోసం, అంతర్జాతీయ వ్యాపారం- పెట్టుబడి చట్టం లో భారతదేశం స్థితి కి అండగా నిలబడటం కోసం సామర్థ్యం పెంపుదల సంబంధిత కార్యక్రమాలను ఈ ఎమ్ఒయు లో భాగం గా చేపట్టడం జరుగుతుంది. సిటిఇఐ తో ఎమ్ఒయు వల్ల కుదుర్చుకొనే ప్రతిపాదిత సమన్వయాలు విద్యా సంబంధమైనవి గా ఉంటాయి. వీటిలో భాగంగా భారతదేశ విద్యావేత్తలు, పరిశోధకులు సిటిఐఎల్ ఉద్యోగులు, వాణిజ్య విభాగం సిబ్బంది, ఇతర ప్రభుత్వ ఏజెన్సీ ల సిబ్బంది పరిశోధన ప్రధానమైనటువంటి కార్యకలాపాల ద్వారానూ లాభపడుతారు. ఇది అంతర్జాతీయ వ్యాపార సంప్రదింపులకు, వివాదాల పరిష్కారానికి సంబంధించిన వేరు వేరు అంశాల లో భారతదేశం అనుసరించవలసిన వైఖరి ని ఖరారు చేయడం లో తోడ్పడనుంది. వివరాలు: భారతదేశం, స్విట్జర్లాండ్, ఇంకా ఇతర దేశాల కు చెందిన విద్యావేత్తలు, అభ్యాసకులు, న్యాయ నిపుణులు, విధాన రూపకర్త లు మరియు విద్యార్థుల మధ్య సహకారం వల్ల అంతర్జాతీయ వ్యాపారం-పెట్టుబడి చట్టం సంబంధిత విభాగాల లో కొత్త గా చోటు చేసుకొనే రంగాల ను సాంకేతికంగా, సూక్ష్మంగా ఆకళింపు చేసుకోవడం లో తోడ్పాటు లభించనుంది. ఈ ఎమ్ఒయు 3 సంవత్సరాల పాటు అమలు లో ఉంటుంది.
మహారాజా సూరజ్ మల్ జయంతి నాడు ఆయనకు శ్రద్ధాంజలి ఘటించిన ప్రధాన మంత్రి

మహారాజా సూరజ్ మల్ జయంతి సందర్భం లో మహారాజా వారి కి ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘మహా యోధుడు, ప్రజల కోసం తన జీవనాన్ని సమర్పించినటువంటి మహారాజా సూరజ్ మల్ గారి కి ఆయన జయంతి సందర్భం లో ఇవే వందన శతాలు.’’ అని పేర్కొన్నారు.
ఆరోగ్య రంగంలో భారతదేశం, మాల్దీవులకు మధ్య అవగాహనపూర్వక ఒప్పందం

ఆరోగ్య రంగంలో సహకారం కోసం 2014 జనవరిలో భారత్, మాల్ధీవులకు మధ్య కుదిరిన అవగాహనపూర్వక ఒప్పందానికి (ఎమ్ ఓ యూ కు) కేంద్ర మంత్రివర్గం ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ కింద పేర్కొన్న రంగాలు ఎమ్ ఓ యూ పరిధిలోకి వస్తాయి.. : i. వైద్యులు, అధికారులు, ఆరోగ్య రంగంలోని ఇతర వృత్తి నిపుణుల మార్పిడి, వారికి శిక్షణ ఇవ్వడానికి సంబంధించి. ii. మానవ వనరుల అభివృధ్దిలో, ఆరోగ్య రంగ సంబంధిత సంస్థల స్థాపనలో సహాయం అందజేసుకోవటం. iii. వైద్య, ఆరోగ్య రంగ పరిశోధనల కొనసాగింపులో పరస్పర సహకారం. iv. ఆరోగ్య సంరక్షణ రంగం, ప్రజారోగ్య సేవల నిర్వహణకు సహకారం. v. జనరిక్, నిత్యావసర ఔషధాల సేకరణకు, డ్రగ్ సప్లై సోర్సింగ్ లో సహకారం. vi. హెల్త్ ప్రమోషన్, వ్యాధుల నివారణలో సహకారం. vii. సంప్రదాయ మరియు కాంప్లిమెంటరీ మెడిసిన్స్ విషయంలో సహకారం. viii. టెలీమెడిసిన్ రంగంలో సహకారం. ix. ఉభయ పక్షాలు నిర్ణయించిన మేరకు మరే ఇతర రంగంలోనైనా సహకారం. రెండు దేశాలకు మధ్య, మరీ ముఖ్యంగా మాల్దీవులలో మానవ వనరుల అభివృధ్దిలోనూ, ఆరోగ్య రంగ సంబంధిత సంస్థల స్థాపనలోనూ సహాయం అందజేయటానికి ఈ ఎం ఓ యూ ఇతోధిక సహకారాన్ని అందిస్తుంది. ఆరోగ్య రంగంలో ఇనుమడించిన సహకారం ఇరు దేశాల మధ్య ప్రగాఢ మైత్రికి తోడ్పడనున్నది.
శాన్ జోస్ వెళ్ల‌నున్న భార‌త  ప్ర‌ధాని శ్రీ న‌రేంద్ర మోదీ

శ‌నివారం ( సెప్టెంబ‌ర్ 26 ) న భార‌త ప్ర‌ధాన మంత్రి శ్రీ న‌రేంద్ర మోదీ న్యూయార్క్ సిటీలో జ‌ర‌గ‌నున్న‌జీ-4 కీల‌క స‌ద‌స్సులో పాల్గొంటారు. భార‌త్ తో పాటు బ్రెజిల్‌, జ‌ర్మ‌నీ, జ‌పాన్ దేశాలు జీ-4 సమూహంలో ఉన్నాయి. ఐక్య‌రాజ్య స‌మితి భ‌ద్ర‌త మండ‌లి సంస్క‌ర‌ణ‌ల‌పై ఈ స‌ద‌స్సు దృష్టి సారిస్తుంది. అనంత‌రం భార‌త ప్ర‌ధాని శాన్జోస్ కు వెళ్ల‌నున్నారు. అక్క‌డ టెస్లా మోటార్స్‌ను సంద‌ర్శించ‌డంతో పాటు ఐటి కంపెనీల ఉన్న‌తాధికారుల‌తో శ్రీ న‌రేంద్ర మోదీ స‌మావేశ‌మ‌వుతారు. టిమ్ కుక్ ( యాపిల్ ), స‌త్యా నాదెండ్ల ( మైక్రోసాఫ్ట్ ), సుంద‌ర్ పిచాయ్ ( గూగుల్‌), శంత‌ను నారాయ‌ణ్ ( అడోబ్‌) ల‌ను ప్ర‌ధాని క‌లుసుకుంటారు. అనంత‌రం డిజిట‌ల్ ఇండియా పై ప్ర‌తినిధుల‌ను ఉద్దేశించి ప్ర‌సంగిస్తారు. డిజిట‌ల్ ఇండియా డిన్న‌ర్‌లో పాల్గొంటారు.
అంతర్జాతీయ పులి దినం సందర్భం లో వ్యాఘ్ర సంరక్షకుల ప్రయాసల ను ప్రశంసించినప్రధాన మంత్రి

అంతర్జాతీయ పులి దినం సందర్భం లో ప్రధాన మంత్రి శ్రీ నరేంద్ర మోదీ వ్యాఘ్ర సంరక్షకుల ప్రయాసల ను ప్రశంసించారు. ప్రధాన మంత్రి ఒక ట్వీట్ లో – ‘‘పులుల సంతతి ని సంరక్షించడం కోసం చురుకు గా కృషి చేస్తున్న వారందరిని అంతర్జాతీయ పులి దినం సందర్భం లో నేను ప్రశంసిస్తున్నాను. భారతదేశం లో 75,000 చ.కి.మీ. కి పైగా వ్యాపించిన 52 వ్యాఘ్ర అభయారణ్యాలు నిర్వహణ లో ఉన్నాయన్న విషయం మిమ్ములను గర్వపడేటట్టు చేస్తుంది. పులి జాతి ని సంరక్షించడం లో స్థానిక సముదాయాల కు ప్రమేయాన్ని కల్పించడం కోసం వినూత్నమైనటువంటి చర్యల ను చేపట్టడం జరుగుతోంది.’’ అని పేర్కొన్నారు.
యువజనుల ను వారి రచనా నైపుణ్యాల ను ఉపయోగించుకోవలసింది గాను, భారతదేశ బౌద్ధిక సంపద కు వారి వంతు తోడ్పాటు ను అందించవలసింది గాను ఆహ్వానించిన ప్రధాన మంత్రి

భవిష్యత్తు కాలం లో నాయకత్వ పాత్రల ను పోషించడం కోసం యువ జ్ఞ‌ానార్థుల ను సన్నద్ధులను చేయడానికి ఉద్దేశించినటువంటి ‘యువ: ప్రైమ్ మినిస్టర్స్ స్కీమ్ ఫార్ మెంటారింగ్ యంగ్ ఆథర్స్’ ను గురించి తెలుసుకోవలసిందని యువజనుల ను ప్ర‌ధాన మంత్రి శ్రీ న‌రేంద్ర మోదీ ఆహ్వానించారు. ‘‘యువత వారి రచనా ప్రావీణ్యాలను ఉపయోగించుకోవడం కోసం, అలాగే భారతదేశ బౌద్ధిక సంపద కు వారి వంతు తోడ్పాటు ను అందించడం కోసం కూడాను ఒక ఆసక్తిదాయకమైనటువంటి అవకాశం ఇక్కడ లభిస్తోంది. https://innovateindia.mygov.in/yuva/ గురించి మరింత అధిక సమాచారాన్ని పొందండి’’ అని శ్రీ నరేంద్ర మోదీ ఒక ట్వీట్ లో సూచించారు. యువ మేధస్సుల ను శక్తిమంతంగా మార్చడం పట్ల, భావి నాయకత్వ భూమిక ల కోసం యువ జ్ఞానార్థుల ను తయారు చేయగల ఒక బోధన వ్యవస్థ ను నిర్మించడం పట్ల జాతీయ విద్య విధానం 2020 నొక్కిచెప్తోంది. ఈ లక్ష్యాన్ని ప్రోత్సహించడం తో పాటు, భారతదేశ స్వాతంత్ర్య 75 సంవత్సరాల ఘటన ను స్మరించుకోవడానికి ‘యువ: ప్రైమ్ మినిస్టర్స్ స్కీమ్ ఫార్ మెంటారింగ్ యంగ్ ఆథర్స్’ పేరు తో తీసుకు వచ్చిన ఒక జాతీయ పథకం ఈ విధమైన రేపటి తరం నాయకుల కు ఒక పునాది ని నిర్మించడం లో ఎంతగానో తోడ్పడనుంది. ప్రధానం గా, ఈ పథకం భారతదేశం స్వాతంత్ర్యం సాధించుకొన్న అనంతరం 75 సంవత్సరాల కేసి పయనిస్తున్న సమయం లో భారతీయ సాహిత్యం తాలూకు ఆధునిక రాయబారుల ను సన్నద్ధులను చేయడానికి ఉద్దేశించినటువంటిది. పుస్తకాల ప్రచురణ లో భారతదేశం మూడో స్థానం లో ఉంది, స్వదేశీ సాహిత్యం తాలూకు ఈ భాండాన్ని మరింత గా అభివృద్ధి పరచాలి అంటే దీనిని ప్రపంచ రంగస్థలం పైన ఆవిష్కరించడమనేది తప్పనిసరి.
ప్రధాన మంత్రి శ్రీ నరేంద్ర  మోదీ తో సమావేశమైన శ్రీ లంక ఆర్థిక మంత్రి శ్రీబెసిల్ రాజపక్షె

భారతదేశం లో ఆధికారిక యాత్ర కు విచ్చేసిన శ్రీ లంక ఆర్థిక మంత్రి శ్రీ బెసిల్ రాజపక్షే ప్రధాన మంత్రి శ్రీ నరేంద్ర మోదీ తో న్యూ ఢిల్లీ లో ఈ రోజు న సమావేశమయ్యారు. ద్వైపాక్షిక ఆర్థిక సహకారాన్ని పెంపొందింప చేసుకోవడం కోసం రెండు దేశాలు అమలు చేస్తున్న కార్యక్రమాల పై ఆర్థిక మంత్రి శ్రీ రాజపక్షే ప్రధాన మంత్రి కి వివరించారు. శ్రీ లంక ఆర్థిక వ్యవస్థ కోసం భారతదేశం అందిస్తున్న సమర్ధన కు గాను ఆయన తన ధన్యవాదాల ను తెలియజేశారు. ప్రధాన మంత్రి భారతదేశం అనుసరిస్తున్న ‘నేబర్ హుడ్ ఫస్ట్’ విధానం మరియు ఎస్.ఎ.జి.ఎ.ఆర్ (సిక్యూరిటి ఎండ్ గ్రోథ్ ఫార్ ఆల్ ఇన్ ది రీజన్) సిద్ధాంతం లో శ్రీ లంక పోషిస్తున్న కేంద్రీయ భూమిక ను గురించి మాట్లాడారు. స్నేహపూర్ణమైన శ్రీ లంక ప్రజానీకాని కి భారతదేశం సదా వెన్నంటి నిలుస్తుందని ఆయన పునరుద్ఘాటించారు. సాంస్కృతిక రంగం సహా, ఇరు దేశాల ప్రజల మధ్య గాఢతరం గా మారుతున్న సంబంధాలను గురించి ఆర్థిక మంత్రి శ్రీ బెసిల్ రాజపక్షే ప్రస్తావించారు. ప్రధాన మంత్రి బౌద్ధ మరియు రామాయణ పర్యటన సర్క్యూట్ లను గురించి సంయుక్తంగా ప్రచారం చేపడితే పర్యటకుల రాక పోక లు పెరిగేందుకు అవకాశం ఉంటుందన్నారు.
ప్రధాన మంత్రి తో సమావేశమైన ఇస్లామిక్ రిపబ్లిక్ ఆఫ్ ఇరాన్ విదేశీ వ్యవహారాల శాఖ మంత్రి

భారతదేశాని కి ఆధికారిక యాత్ర నిమిత్తం విచ్చేసిన ఇస్లామిక్ రిపబ్లిక్ ఆఫ్ ఇరాన్ విదేశీ వ్యవహారాల శాఖ మంత్రి శ్రీ హుసైన్ అమీరబ్దొల్లాహియాన్ ఈ రోజు న ప్రధాన మంత్రి శ్రీ నరేంద్ర మోదీ తో మర్యాద పూర్వకం గా సమావేశమయ్యారు. ఆ ప్రముఖుడి కి ప్రధాన మంత్రి స్వాగతం పలుకుతూ, భారతదేశాని కి మరియు ఇరాన్ కు మధ్య దీర్ఘ కాలం గా ఉన్నటువంటి నాగరకత పరమైన సంబంధాల ను మరియు సాంస్కృతిక పరమైన సంబంధాల ను గురించి ఆప్యాయం గా గుర్తు కు తెచ్చుకొన్నారు. నేత లు ఇరువురు తమ సమావేశం లో ప్రస్తుత ద్వైపాక్షిక సహకార భరిత కార్యక్రమాల ను గురించి చర్చించారు. ఉభయ దేశాలు కోవిడ్ అనంతర కాలం లో ఆదాన ప్రదానాల ను వృద్ధి చెందింప చేసుకోవడం కోసం కృషి చేయాలి అని ప్రధాన మంత్రి నొక్కిచెప్పారు. అధ్యక్షుడు శ్రీ ఇబ్రాహిం రాయసీ కి కూడాను తన శుభాకాంక్షల ను అందజేయవలసిందని ఇరాన్ విదేశీ వ్యవహారాల శాఖ మంత్రి ని ప్రధాన మంత్రి అభ్యర్థించారు; అతి త్వరలో ఇరాన్ అధ్యక్షుడి ని కలుసుకోవాలన్న ఆశ ను ప్రధాన మంత్రి వ్యక్తం చేశారు.
ఎఐఐఎమ్ఎస్ లో కీల‌క ప‌థ‌కాల‌ను అంకితం చేయ‌నున్న ప్ర‌ధాన మంత్రి; మ‌రికొన్ని ప‌థ‌కాల‌కు శంకుస్థాప‌న కూడా..

ప్ర‌ధాన మంత్రి శ్రీ నరేంద్ర మోదీ న్యూ ఢిల్లీ లోని అఖిల భార‌త వైద్య శాస్త్రాల సంస్థ (ఎఐఐఎమ్ఎస్) ను 2018, జూన్ 29వ తేదీ నాడు సంద‌ర్శించ‌నున్నారు. ఆయ‌న ఎఐఐఎమ్ఎస్ లో నేష‌న‌ల్ సెంట‌ర్ ఫ‌ర్ ఏజింగ్ కు పునాదిరాయిని వేస్తారు. ఈ కేంద్రం వ‌యోవృద్ధుల‌కు మ‌ల్టి స్పెషాలిటీ హెల్త్‌కేర్ ను అందిస్తుంది. దీనిలో 200 ప‌డ‌క‌ల‌తో కూడిన‌ జ‌న‌ర‌ల్ వార్డు ఉంటుంది. ఇదే కార్య‌క్ర‌మంలో ప్ర‌ధాన మంత్రి స‌ఫ్ దర్ జంగ్ ఆసుప‌త్రి లో 555 ప‌డ‌క‌ల‌తో కూడిన సూప‌ర్ స్పెషాలిటీ బ్లాకు ను ప్రారంభిస్తారు. అలాగే, స‌ఫ్ దర్ జంగ్ ఆసుప‌త్రి లో 500 ప‌డ‌క‌ల‌తో కూడిన న్యూ ఎమర్జెన్సీ బ్లాకు ను; ఎఐఐఎమ్ఎస్ లో 300 ప‌డ‌క ల‌తో కూడిన ప‌వ‌ర్ గ్రిడ్ విశ్రామ్ స‌ద‌న్ ను మ‌రియు , ఇంకా ఎఐఐఎమ్ఎస్, అన్సారీ న‌గ‌ర్ నుండి ట్రామా సెంట‌ర్ కు కనెక్షన్ మోటారబుల్ టనల్ ను దేశ ప్ర‌జ‌ల‌కు అంకితం చేస్తారు.